અનુષ્કા શર્માએ સર્જરી દ્વારા હોઠનો આકાર બદલ્યો હોવાની ચર્ચા
કોસ્મેટીક સર્જરી કરાવતી હિરોઈનોમાં તેનો સમાવેશઃ ચહેરામાં થયેલા ફેરફારથી અનેક લોકો આશ્ચર્યચકિત
અનુષ્કા શર્માને વર્ષોથી ઓળખનારા લોકો તેનાં દેખાવમાં થયેલા ફેરફારથી ચોંકી ઉઠયા છે. અત્યાર સુધી આ અભિનેત્રીના હોઠ એકદમ પાતળાં હતા, પણ હવે તે એકદમ ફુલેલાં હોઠ સાથે દેખાય છે અને તેનાં કારણે તે લોકોનાં આકર્ષણનું કેન્દ્ર પણ બની છે.
'હું દરરોજ તેની સાથે વાતચીત કરું છું, પણ અચાનક જ તેનાં હોઠ બદલાઈ ગયા તેનાં કારણે મને ભરપૂર આશ્ચર્ય થયું હતું. તેણે પોતાનાં હોઠ પર શસ્ત્રક્રિયા કરાવી છે તે ચોક્કસ છે' એમ તેની નજીકમાં એક સ્ત્રોતે જણાવ્યું હતું.
યશ ચોપરા દિગ્દર્શિત છેલ્લી ફિલ્મ 'જબ તક હૈ જાન'માં અનુષ્કા શર્માએ શાહરૃખ ખાન સાથે 'સેકન્ડ લીડ' જેવી ભૂમિકા ભજવી છે. આ ફિલ્મ દિવાળીના દિવસે રજૂ થઈ છે. 'મેં તેને આ ફિલ્મના શૂટિંગ દરમિયાન અને ફિલ્મના પ્રમોશન દરમિયાન એકદમ નજીકથી જોઈ છે. પણ તેનાં આવા ભરાવદાર હોઠ કયારેય જોયાં નથી. તેનામાં થયેલા આ અચાનક ફેરફારથી હું ચોંકી ઉઠયો છું' તેમ આ સાધને વધુમાં જણાવ્યું હતું.
અનુષ્કાએ તાજેતરમાં જ વિશાલ ભારદ્વાજની ફિલ્મ 'મટરુ કી બિજલી કા મંડોલા'નું શૂટિંગ પૂરું કર્યું છે અને રાજકુમાર હિરાનીની આગામી ફિલ્મ 'પી.કે.'નું શૂટિગ ટૂંક સમયમાં શરૃ થવાનું છે, ત્યારે મને એની જાણ નથી કે આગામી ફિલ્મમાં તેનો આવો 'લુક' જરૃરી હોય' એમ આ સ્ત્રોતે અંતે જણાવ્યું હતું.
ફિલ્મ અભિનેત્રીઓ ચહેરા પર કોસ્મેટીક સર્જરી કરાવતી હોય એમાં જરાય નવીનતા નથી. કેટરિના કૈફ, શિલ્પા શેટ્ટી, કરિશ્મા કપૂર, મિનિષા લાંબા, પ્રિયંકા ચોપરા આ બધી જ અભિનેત્રીઓએ પોતાની સુંદરતામાં વધારો કરવા આ ટૂંકો માર્ગ અપનાવ્યો જ છે.